Ops Sikap

Ops Sikap (Operasi Sikap) ialah satu operasi keselamatan jalan raya yang dijalankan oleh Polis Diraja Malaysia bagi memastikan keselamatan pengguna jalan di Malaysia semasa musim-musim perayaan seperti Hari Raya Aidilfitri, Deepavali, Hari Natal dan Tahun Baru Cina. Operasi ini bermula pada 2001 dan turut melibatkan kerjasama Jabatan Bomba dan Penyelamat Malaysia,Jabatan Pertahanan Awam Malaysia,Kementerian Kesihatan Malaysia,St John Ambulans Malaysia, Jabatan Pengangkutan Jalan, Lembaga Pelesenan Kenderaan Perdagangan dan Agensi Antidadah Kebangsaan.

Antara langkah yang diambil semasa Ops Sikap termasuklah:
 pemantauan khusus bas ekspres
 pemantauan menggunakan kereta ronda tidak bertanda dan menara pemerhati di lebuh raya
 mengurangkan had laju di jalan persekutuan (90 km/j kepada 80 km/j) dan jalan negeri (80 km/j kepada 70 km/j) 
 menyekat kenderaan berat daripada jalan pada hari tertentu

Rujukan 

Penguatkuasaan undang-undang di Malaysia
Jenayah di Malaysia